|  |  |  |
| --- | --- | --- |
| Gældende formulering | Ændringsforslag | Begrundelse |
| **§ 2. Foreningens formål**Foreningens formål er:* at varetage medlemmernes interesser i forhold til deres ansatte og de ansattes organisationer i alle spørgsmål i relation til arbejdsmarkedsforhold.
* at på medlemmernes vegne indgå overenskomster med de ansattes organisationer.
* at yde de enkelte medlemmer bistand under uoverensstemmelser vedrørende løn- og arbejdsforhold.
* at arbejde for, at almen praksis af offentligheden opfattes som et attraktivt arbejdssted.

andre opgaver med forbindelse til det ovenfor anførte. | **§ 2. Foreningens formål**Foreningens formål er:* at varetage medlemmernes interesser i forhold til deres ansatte, herunder ansatte læger beskæftiget i almen praksis, og de ansattes organisationer i alle spørgsmål i relation til arbejdsmarkedsforhold. at på medlemmernes vegne indgå overenskomster med de ansattes organisationer.
* at yde de enkelte medlemmer bistand under uoverensstemmelser vedrørende løn- og arbejdsforhold.
* at arbejde for, at almen praksis af offentligheden opfattes som et attraktivt arbejdssted.

andre opgaver med forbindelse til det ovenfor anførte. | Hidtil har vedtægterne været fortolket sådan, at ansatte læger ikke har været omfattet af formålsbestemmelsen.Ansatte læger er: praksisamanuenser fase 2 og 3, lægevikarer og ansatte læger i henhold til reglerne i overenskomst om almen praksis. |
| **§ 3, stk. 2. Medlemskab**Efter en konkret vurdering i hver enkelt tilfælde kan PLA's bestyrelse som medlem af foreningen optage andre praksis, for eksempel speciallægepraksis. | **§ 3, stk. 2. Medlemskab**Efter en konkret vurdering i hver enkelt tilfælde kan der optages andre praksis, for eksempel speciallægepraksis, i det omfang at pågældende praksis, i forhold til personale, drives på samme måde som en almen praksis. | I praksis har dette været overladt til sekretariatet. Ændringen er således en præcisering i forhold til gældende praksis.Fx vil en fertilitetsklinik med døgnåbent, ikke kunne optages, da PLA-overenskomsten er tilpasset arbejde på hverdage. |

|  |  |  |
| --- | --- | --- |
| Gældende formulering | Ændringsforslag | Begrundelse |
| **§ 14, stk. 1. Ændring af vedtægterne** Ændring af disse vedtægter kan foretages af repræsentantskabet med 2/3 af de i afstemningen deltagendes stemmer, såfremt ændringsforslaget mindst 2 uger forinden har været udsendt til alle foreningens medlemmer eller har været offentliggjort i Ugeskrift for Læger. Ændring af vedtægterne kræver dog samtidig P.L.O.s bestyrelses samtykke.  | **§ 14, stk. 1. Ændring af vedtægterne**Ændring af disse vedtægter kan foretages af repræsentantskabet med 2/3 af de i afstemningen deltagendes stemmer, såfremt ændringsforslaget mindst 2 uger forinden har været udsendt skriftligt eller elektronisk til alle foreningens medlemmer eller har været offentliggjort på PLA’s hjemmeside eller i Ugeskrift for Læger. Ændring af vedtægterne kræver dog samtidig PLOs bestyrelses samtykke.  | Ændringen er for at lette den administrative procedure omkring vedtægtsændringer.Opdatering til korrekt forkortelse. |